《周玄初来鹤诗》
明代·席应真

瑶坛法黎土，萧台耸岧峣。缥渺白玉京，空歌协《云》、《韶》。

灵驾御八景，多士严趋朝。琅风扬清微，天花雨曾霄。

皎皎群胎仙，啸歌杂灵璈。前参紫霞盖，后绕青霓旄。

览兹孝子诚，赴此仙人招。阿母炼魂仙，高超谢尘嚣。

控驾不待辔，飞飞凌泬寥。置身王母宫，坐看劫石消。

琼佩朝元礼玉坛，散花天女集云端。仙人骐骥纷前导，上帝旌幢俨下观。

黍米珠悬光烨烨，桂花香冷露漙漙。空歌奏彻琅风细，一一飞鸣献顶丹。

作者简介：席应珍(1301 -1381)字心斋，道号子阳子,后出文献多记为“席应真”。正德年间的《姑苏志》，其略云:席应真（珍），字心斋，道号子阳子，常熟人。少辞家学老氏法，真籙丹法，靡不洞晓。兼涉儒籍，尤邃于《易》，释典方术，咸能旁通。奉其母甚，至葬祭，痛哭如初。或谓 “亲爱既割，何得徇礼若是过与？”应珍曰：“吾法当割爱人道，然世间岂有不孝之神仙也哉！”